
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 539272/ειδ.αριθ. 473 

Χρόνος θέσης σε κυκλοφορία των νέων δι’ αντικατάστασης παλαιών ΔΧ 
τουριστικών λεωφορείων. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 1624/51 ■•Περί ΕΟΤ·· όπως ισχύει σήμερα. 

2. Το άρθρο 10 παρ. 3 του Ν. 1558/85 «Κυβέρνηση και Κυβερνη¬ 
τικά Όργανα». 

3. Τι’ςΑ 9211/ΔΙΟΝΟΣΕ 1373/3.12.87 και Α/4206 ΔΙΟΝΟΣΕ 
1951/13.10.87 αποφάσεις που Πρωθυπουργού και του Υπουργού 
Εθνικής Οικονομίας σε συνδυασμό με το Π.Λ. 472/87 περί αρμοδιοτή¬ 
των και εξουσιοδοτήσεων στον Υφυπουργό Εθνικής Οικονομίας επί θε¬ 
μάτων Τουρισμού. 

4. Τους Ν. 711/77 και 1437/84 περί ρυθμίσεων θεμάτων των Δη¬ 
μοσίας Χρήσεως τουριστικών λεωφορείων και ειδικότερα το άρθρο 21 
του Ν. 1437/84 περί αντικατάστασης των Δ.Χ. τουριστικών λεωφο¬ 
ρείων. 

5. Το Π.Δ. 319/85 που ρυθμίζει τις προϋποθέσεις, διαδικασία και 
λεπτομέρειες της αντικατάστασης των Δ.Χ. τουριστικών λεωφορείων 
και ειδικότερα το άρθρο 2 παρ. 1 όπου ορίζεται ότι η αρμόδια Υπηρεσία 
του ΕΟΤ χορηγεί την έγκριση αντικατάστασης Δ.Χ. τουριστικού λεω¬ 
φορείου και το άρθρο 5 στο οποίο ορίζεται άτι στην ως άνω έγκριση ανα¬ 
γράφεται και η προθεσμία εντός της οποίας ο δικαιούχος πρέπει να προ¬ 
σκομίσει στην αρμόδια Υπηρεσία Συγκοινωνιών έτοιμο για επιθεώρηση 
και τεχνικό έλεγχο το νέο λεωφορείο και στη συνέχεια να ταξινομηθεί 
και να λάβει την άδεια κυκλοφορίας. 

6. Τη διαπίστωση ότι στη χορηγούμενη και αναγραφόμενη στις απο¬ 
φάσεις αντικαταστάσεων προθεσμία ενός έτους από τη λήξη του ορίου 
ηλικίας δεν είναι δυνατή τις περισσότερες φορές η πραγματική αντικα¬ 
τάσταση δηλαδή η θέση σε κυκλοφορία του νέου τουριστικού λεωφορείου 
λόγω της απαιτούμενης διαδικασίας για τη χορήγηση της αδείας κυ¬ 
κλοφορίας από τις Υπηρεσίες Συγκοινωνιών δηλαδή επιθεώρησης, τε¬ 
χνικού ελέγχου και ταξινόμησης καθώς και λόγω αντικειμενικών δυ- 
σχερειών όπως οικονομικών δυσχερειών από την αύξηση των τιμών 
των νέων λεωφορείων, δυσχερειών στις αμαξαβιομηχανίες έγκαιρης 
κατασκευής και παράδοσης, μη δυνατότητας εισαγωγής μεταχειρισμέ¬ 
νων κ.λπ. 

7. Την ανάγκη αναβάθμισης και βελτίωσης των παρεχόμενων Υπη¬ 
ρεσιών στον τομέα των Τουριστικών Λεωφορείων και την ανάγκη κυ¬ 
κλοφορίας καινούριων τουρ. λεωφορείων. 


8. Το γεγονός άτι για τους ανωτέρω αναφερόμενους λόγους πολλές 
εγκρίσεις αντικατάστασης που έχουν χορηγηθεί δεν έχουν υλοποιηθεί με 
αποτέλεσμα τη μη ανανέωση της υπάρχουσας δυνάμεως των τουριστι¬ 
κών λεωφορείων με νέα λεωφορεία. 

9. Το άρθρο 1 παρ. 3 του Π.Δ. 319/85 σχετικά με τις 174/85 και 
427/85 γνωμοδοτήσεις του Συμβουλίου της Επικράτειας μετά από 
πρόταση των Υπουργών Προεδρίας και Συγκοινωνιών «περί όρων 
προϋποθέσεων διαδικασίας και λεπτομερειών αντικατάστασης των ειδι¬ 
κών τουριστικών λεωφορείων δημοσίας χρήσεως». 

10. Την αριθ. Υ587/23.6.88 (ΦΕΚ 441/24.6.88) απόφαση του 
Πρωθυπουργού «καθορισμός αρμοδιοτήτων του Αναπληρωτή Υπουρ¬ 
γού Εθνικής Οικονομίας». 

11. Τη σχετική εισήγηση της Υπηρεσίας, αποφασίζουμε: 

1. Χορηγούμε ετήσια παράταση για την υλοποίηση προς θέση σε κυ¬ 
κλοφορία των νέων Δ.Χ. τουριστικών λεωφορείων, των εγκρίσεων αντι¬ 
κατάστασης λόγω λήξεως του ορίου ηλικίας που έχουν ήδη χορηγηθεί. 

2. Η ως άνω παράταση θα χορηγείται με απόφαση του Γενικού 
Γραμματέα ΕΟΤ μετά από αίτηση του ενδιαφερομένου μόνο για καινού¬ 
ρια λεωφορεία και το χρονικό διάστημα της παράτασης δηλαδή το ένα 
έτος θα υπολογίζεται από την υπογραφή της σχετικής απόφασης εντός 
του οποίου θα πρέπει να τεθεί σε κυκλοφορία το νέο τουριστικό λεωφο¬ 
ρείο. 

3. Η ως άνω παράταση δύναται να χορηγηθεί εκτός από το δι¬ 
καιούχο στο όνομα του οποίου είχε χορηγηθεί η έγκριση αντικατάστα¬ 
σης και σε τυχόν αγοραστή του ήδη μη κυκλοφορούντος Δ.Χ. τουριστι¬ 
κού λεωφορείου μετά από μεταβίβαση αυτού μαζί με την άδεια κυκλο¬ 
φορίας του αποκλειστικά και μόνο για θέση σε κυκλοφορία του νέου λεω¬ 
φορείου. Η ως άνω μεταβίβαση δύναται να εγκριθεί και από γραφείο 
Εσωτερικού Τουρισμού των οποίων η άδεια τελεί σε αναστολή. 

4. Τυχόν υποβληθείσες αιτήσεις πριν από τη δημοσίευση της παρού- 
σης δεν λαμβάνονται υπόψη. 

5. Η ισχύς της παρούσης αρχίζει από τη δημοσίευση στην Εφημερίδα 
της Κυβερνήαεως και η διάρκειά της ορίζεται σε ένα έτος από τη δημο¬ 
σίευση. 

Η απόφαση αυτή να οημοαιευθεί στην Εφημερίδα της Κυβερνήσεως 
και να κυρωθεί με Νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 
καταργουμένης όμοιας απόφασης που δημοσιεύθηκε στο ΦΕΚ 830/Β/ 
14.11.88, από της δημοσίευσης της παρούσας στην Εφημερίδα της 
Κυβερνήσεως. 

Αθήνα, 7 Νοεμβρίου 1988 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚ/ΝΙΩΝ 

